54 ÉTUDES 
eidem. Et, si res ad praesens terminari non valeat, supplicant ex nune sibi restitui filiam 
suam quam rex detinet, et incarceratos et caplos quos rex detinet, scilicet dominum de 
Blanmont et alios, occasione guerrae dicti comitis, liberari secundum formam conventio- 
nis habitae in concessione tresgarum seu induciarum inter ipsum regem et regem An- 
gliae, et sibi confoederatos et adhaerentes, saltem durantibus treugis. 
Item supplicant super sententiis excommunicationis et interdicti, quae de facto latae 
sunt contra comitem, universitates et singulares personas eidem adhaerentes, paterna be- 
nignitale provideri ut revocentur, quatinus de facto processerunt, vel saltem quod omnia 
sint in eo slatu in quo erant tempore appellationum ad vos emissarum; ila eliam quod 
praelati, non obstantibus dictis sententiis, admittantur ad praesentandum, et clerici et per- 
sonae ecclesiasticae ad beneficia et dignitates et ad ordines, et ad caetera omnia agenda et 
facienda recipiantur, et facere possint tam laici quam clerici, in judicio et extra, praecipue 
cum dictas excommunicationum et interdicti sententias nullas dixerint et dicant, quae 
facere et agere poterant ante dictas sententias et appellationes emissas, et quod refutatis 
occasione excommunicalionis seu interdicti, post appellationes seu sententias praedictas, 
praejudicium nullum fiat. 
liem supplicant ecclesiis et ecclesiasticis personis sui comitatus comiti adhaerentibus 
provideri, ne cogantur bona sua tribuere regi, in laesionem et destructionem ipsarum, 
cum rex ipse et sui, insurgentes adversus comitem et terram suam , plures ecclesias et 
sacra loca igne concremaverint et destruxerint per injuriam et violentiam. 
Item sollicite provideri quod treugae serventur comiti et suis, et quod attemptata ad- 
versus treugam praeleriti et futuri temporis, cum restitutione dampnorum, occupatorum 
et ablatorum , et emendatione injuriarum , in statum debitum reducantur, et super hoc 
executorem ydoneum vestrum, vel plures, sibi concedi. Et quia quandiu rex tenebit illam 
partem terrae comitis, quam per violentiam et injuste occupavit, parari non potest comiti 
et suis treugarum seu induciarum securilas, supplicant quatinus terram illam de manu 
regis in manu vestra poni procuretis, donec negotium fuerit terminatum. 
Pater sancte, devotus vester filius, comes Flandriae, gravatur et laedetur in subsequenti- 
bus, si matrimonium, quod inter filium regis Anglorum et filiam comitis Flandriae spera- 
batur, ex conventionibus inter parentes habitis et jurejurando vallatis, debere contrahi, 
non procedit. Magnum enim erat ei et generi suo, habere filium regis Anglorum et regem 
futurum sibi aflinem et amicum, et prolem regiam ex matrimonio, et filiam reginam : de 
quo sperandum erat, Domino disponente. 
Item magnum erat ei et subditis suis, habere pacem et amicitiam inter terram Angliae 
et Flandriae, inter quas frequenter fait turbatio et guerra, eum dampnoso personarum 
et rerum dispendio. Terrae enim vicinae sunt invicem, et frequenter consueverunt habere 
communionem negotiationis et commercii, praecipue lanarum de Anglia et pannorum de 
Flandria, et aliarum rerum infinitarum quae inveniri consueverunt utrobique. Et quia 
patria Flandrensis haec et alia plura commoda ex dicto matrimonio sibi profutura sen- 
tiebat, obligavit se ad dandum ducenta milia librarum turonensium, quae rex Angliae 
habere debebat sub ea conditione, si matrimonium procederet. Et erat res ad hoc dis- 
